|  |
| --- |
| PRITARTA |
| Klaipėdos miesto savivaldybės |
| tarybos 2015 m. liepos 10 d. |
| sprendimu Nr. T2-168 |

**TAIKOS SUTARTIS**

Nr.

Klaipėda

Klaipėdos miesto savivaldybė, juridinio asmens kodas 188710823, adresas: Liepų g. 11, 91502 Klaipėda, atstovaujama Klaipėdos miesto savivaldybės administracijos direktoriaus Sauliaus Budino (toliau – **Ieškovė**),

UAB Kamineros krovinių terminalas, juridinio asmens kodas 302962451, adresas: Nemuno g. 42A, 93277 Klaipėda, atstovaujama direktoriaus Vaido Into (toliau – **Atsakovė**),

toliau kartu vadinamos **Šalimis,** vadovaudamosi Lietuvos Respublikos civilinio proceso kodekso 42 straipsnio 1 dalimi ir 140 straipsnio 3 dalimi, susitarė civilinę bylą Nr. e2-3652-980/2015 baigti taikos sutartimi (toliau – **Taikos sutartis**) tokiomis sąlygomis:

1. Šalys konstatuoja, kad Atsakovės iniciatyva buvo nugriauti Ieškovei nuosavybės teise priklausantys statiniai Perkėlos g. 3, Klaipėdoje: garažas, unikalus Nr. 2198-6005-2029, ir pagalbinis pastatas, unikalus Nr. 2198-6005-2061 (toliau – **Nugriauti statiniai**).
2. Atsakovė įsipareigoja:
	1. per vieną mėnesį nuo Taikos sutarties įsigaliojimo sumokėti Ieškovei 5 000,00 Eur (penkis tūkstančius eurų) kompensaciją už Nugriautus statinius;
	2. Ieškovei paprašius, per tris mėnesius pateikti būtinus dokumentus Nugriautų statinių išregistravimui VĮ Registrų centre.
3. Ieškovė įsipareigoja:
	1. per vieną mėnesį nuo Taikos sutarties įsigaliojimo užsakyti Nugriautų statinių kadastrinius matavimus ir, juos gavus, pateikti Nugriautų statinių išregistravimui VĮ Registrų centrui;
	2. VĮ Registrų centrui pareikalavus papildomų dokumentų Nugriautų statinių išregistravimui, apie tai nedelsdama informuoti Atsakovę Taikos sutarties 2.2 papunkčiui vykdyti;
	3. per tris mėnesius nuo Taikos sutarties įsigaliojimo atlikti likusių statinių Perkėlos g. 3, Klaipėdoje, techninės būklės įvertinimą ir priimti sprendimą dėl jų tinkamumo Ieškovės funkcijoms įgyvendinti.
4. Šalys pareiškia, kad:
	1. atsisako visų savo reikalavimų civilinėje byloje;
	2. nereikalauja ir nereikalaus vienos iš kitų patirtų bylinėjimosi išlaidų atlyginimo;
	3. sudarydamos Taikos sutartį jos yra visiškai veiksnios ir jų teisės sudaryti Taikos sutartį nėra kaip nors apribotos;
	4. jos nėra sudariusios jokių sandorių, iš kurių kylančioms prievolėms vykdyti turėtų neigiamos įtakos šios Taikos sutarties sudarymas ir vykdymas;
	5. jos neturi ir joms nėra žinomi duomenys, kurie galėtų būti vertinami kaip Taikos sutarties negaliojimo ar pripažinimo negaliojančia pagrindai;
	6. joms yra žinoma ir suprantama, kad teismui patvirtinus Taikos sutartį, ji bus priverstinai vykdytinas dokumentas ir galės būti priverstinai vykdoma teismo sprendimų priverstiniam vykdymui nustatyta tvarka (Lietuvos Respublikos civilinio proceso kodekso 584 straipsnio 1 dalies 4 punktas);
	7. joms yra žinoma ir suprantama, kad teismui patvirtinus Taikos sutartį, vėl kreiptis į teismą dėl ginčo tarp tų pačių šalių, dėl to paties dalyko ir tuo pačiu pagrindu neleidžiama (Lietuvos Respublikos civilinio proceso kodekso 293 straipsnio 1 dalies 5 punktas ir 294 straipsnio 2 dalis).
5. Šalys pripažįsta, kad šia Taikos sutartimi numatytos bylos baigties ir ginčų užkirtimo ateityje sąlygos yra protingos ir teisingos, ir tokiu būdu ginčas tarp jų yra išspręstas.
6. Šalys pareiškia, kad šią Taikos sutartį perskaitė, suprato jos turinį, teisines pasekmes ir, kaip atitinkančią Šalių lūkesčius bei valią, priima ir pasirašo.
7. Taikos sutartis sudaryta trimis egzemplioriais, vienas Klaipėdos miesto apylinkės teismui ir po vieną Šalims.

|  |  |  |
| --- | --- | --- |
| Klaipėdos miesto savivaldybės administracijos direktorius |  | UAB Kamineros krovinių terminalo direktorius |
| *A. V.*\_\_\_\_\_\_\_\_\_\_\_\_\_\_\_\_\_\_\_\_\_\_\_*(parašas)*Saulius Budinas |  | *A. V.*\_\_\_\_\_\_\_\_\_\_\_\_\_\_\_\_\_\_\_\_\_\_\_*(parašas)*Vaidas Intas |